Termékek és szolgáltatások 2011-ben (zárójelben a 2010-es adat)

A szakpolitikai fejlemények elemzése és az azokról való beszámolás A szakoktatás és -képzés közös prioritásainak végrehajtása terén elért eredmények felülvizsgálatával kapcsolatban a Központ feladatait 2010-ben megerősítették és kiterjesztették. A Központ új megközelítést dolgozott ki az alábbiak területén: i. 2010 óta minden évben áttekinti a szakpolitikai fejleményeket; ii. átfogó szakpolitikai jelentést készít a 2014-ben elérendő stratégiai célkitűzésekkel kapcsolatos eredményekről. Létrehozta a ReferNet – a Központ szakoktatási és -képzési európai hálózata – új keretrendszerét a szakoktatási és -képzési rendszerekkel, valamint a szakpolitikai fejleményekkel kapcsolatos információk szisztematikus gyűjtéséhez. A Bizottság oktatásüggyel és kultúrával, valamint a foglalkoztatással foglalkozó tagjai részt vettek a Központ Agora konferenciáján (Híd a jövőbe - az európai szakoktatási és -képzési politika, 2002–2010). A szakoktatás és -képzés finanszírozásához létrehozott legeredményesebb és leghatékonyabb költségmegosztási mechanizmusok összehasonlító elemzésének eredményeit megvitatták az Oktatásügyi és Kulturális Főigazgatóság és a Magyar Elnökség által közösen szervezett felnőttoktatási konferencián és a Nemzetközi Munkaügyi Szervezet Képességfejlesztő Akadémiáján. A közös európai eszközök kifejlesztésének és alkalmazásának támogatása A Központ az Európai Bizottsággal (az Oktatásügyi és Kulturális Főigazgatósággal) karöltve koordinálta az Európai Képesítési Keretrendszer (EQF) tanácsadó csoportját. A Központ 2011 októberében közzétette „Az országos képesítési keretrendszerek fejlesztése Európában” c. jelentést. A Központ elemezte 14 ország „megfeleltetési jelentését”. Az Európai Képesítési Keretrendszerrel kapcsolatos 16 ülésen 24 háttérdokumentum és 24 prezentáció alapozta meg a szakpolitikai vitákat (pl. az Európai Képesítési Keretrendszer magyar elnökségi konferenciáján). Sor került a második Európai szakoktatási és szakképzési kreditrendszer (ECVET) monitoringjelentésének véglegesítésére, amely az ECVET végrehajtási stratégiáit helyezi a középpontba. Az EQAVET támogatása folytatódott; közzétették az Assuring quality in VET – the role of accrediting VET providers („A minőség biztosítása a szakoktatás és -képzés területén – a szakoktatási és szakképzési szolgáltatók akkreditálásának szerepe”) c. kiadványt. A Központ által kezelt Europass honlapot egyre növekvő számban használtákaz európai polgárok. Elindítása óta több mint 16,6 millió online önéletrajz született (csak 2011-ben 5,8 millió (2010-ben 3,8 millió)). Az európai eszközök közötti nagyobb összhang elősegítése érdekében a Központ közös műhelytalálkozót szervezett az Európai Parlamentben, valamint egy konferenciát is a szociális partnerekkel az utóbbiaknak az uniós eszközök alkalmazásában játszott szerepéről. Két tájékoztató jegyzetben (Képesítési keretrendszerek Európában: az oktatás és képzés korszerűsítése; Az egész életen át tartó tanulás kialakítása: az európai eszközök legelőnyösebb kihasználása); valamint számos alapelvben foglalták össze a politikai döntéshozók számára a legfontosabb üzeneteket. 243 tanulmányút koordinálására került sor a 2010/11-es évben, amelyeken összesen 31 ország 2 723 szakértője vett részt. A hatástanulmányok a szociális partnerek magas elégedettségi arányát (96 %) (100 %) és jó minőséget mutatnak. A készségek és a képességek elemzése Közzétettük a frissített prognosztizált készségigényeket. Konferencia keretében összevetettük a készségigények előrejelzéséhez alkalmazott módszereket. Megállapodás született az európai munkáltatóknak a vállalatok készségigényeiről szóló felmérése során alkalmazandó megközelítésről és módszerről. A szakterület legfőbb nemzetközi és nemzeti szintű szereplőinek részvételével nemzetközi szemináriumot tartottunk a készségek előrejelzéséről és a készségigényekkel való összehangolásáról. Az ILO-val közösen közzétettük „A zöld munkahelyekhez szükséges készségek: globális szempontok” c. összefoglaló jelentést. A rendelkezésre álló készségek és az állások közötti egyenlőtlenségekre irányuló kutatás elsősorban a migráció kérdéseivel foglalkozott. Közzétettük a „Migráns munkavállalók, kisebbségek, egyenlőtlenségek a rendelkezésre álló készségek és az állások között” c. vizsgálati jelentést. Az egész életen át tartó tanuláshoz kapcsolódó képesítések A Lengyel Elnökségnek a fiatalok szaktudásának fejlesztéséről szóló konferenciáján bemutatták az iskolai tantervvel és az értékeléssel foglalkozó szakpolitikákra, valamint a tanulási eredmények egyénekre gyakorolt hatására irányuló kutatás megállapításait. Nemzetközi műhelytalálkozót szerveztünk az iskolai tanterv megújításáról és reformjáról. A „Tanulás munka közben – európai sikertörténetek a munkahelyi tanulásról” c. tanulmányt bemutatták a magyar elnökségi konferencián, majd azt a Lengyel Elnökség keretében a szakoktatási és szakképzési főigazgatók ülésén is megvitatták. Az egész életen át tartó pályaorientációról szóló jelentés áttekintette, hogy az egész életen át tartó pályaorientációval kapcsolatos tanácsi határozat végrehajtása terén az egyes országok milyen eredményeket értek el. Véglegesítettük a 32 országot felölelő európai elismerési jegyzék frissített változatát. A szakoktatási és szakképzés társadalmi és gazdasági hasznáról egy tájékoztató feljegyzés és négy kutatási dokumentum közzétételére került sor. Szervezeti hatás Az fő indikátorok jelentős szervezeti hatást mutatnak: a Központ tevékenységét 105 uniós szakpolitikai dokumentum idézi, 16 esetben kérnek további uniós szintű közreműködést; a Központ közvetlenül járult hozzá 13 uniós szakpolitikai dokumentumhoz. A honlap forgalma nőtt; több mint 100 konferencián vettünk részt; a Központ 108 konferenciát/rendezvényt szervezett; 130 kiadványt jelentetett meg; a Központ munkájáról 380 újságcikk számolt be. 2011-ben több mint 496 000-szer töltötték le a Központ kiadványait a honlapról (2010-hez képest + 40 %). További információért lásd: www.cedefop.europa.eu (2011-es éves jelentés és éves tevékenységi jelentés).